  Майя Бывальцева 21–24 тулыспалэ Пичи Пургаын 24-тӥосыз Спортъя тол элькун гурт шудонъёс ортчозы. Спортысь шудон но визьбур амалъёсын быръён ӵошатсконъёс ортчизы, ивортэ Удмуртиысь Спортъя дасяськонъя центр. Гурт шудонъёслэн йылпумъян люкетаз пыриськозы: Баскетбол: Воргоронъёслэн командаоссы — Дэри, Сарапул, Ува, Яр, Можга но Пичи Пурга ёросъёсысь; Нылкышноослэн командаоссы — Ува, Алнаш, Яр, Вавож, Камбарка но Пичи Пурга ёросъёсысь. Шахматэн шудон: Красногорск, Можга, Дэбес, Эгра, Глаз ёросъёс. Шашкиен шудон: Юкаменск, Ува, Эгра, Кез, Сьӧлта, Пичи Пурга ёросъёс. Хоккеен шудон: Балезино, Вотка, Эгра, Дэри, Пичи Пурга ёросъёс. Мукет амалъёсын ӵошатсконъёсы ваньмыз ёросъёс пыриськозы. Элькунысь гурт спортсменъёс куасэн бызьылонын, хоккеен, шашкиен, шахматэн, баскетболэн шудонын, тол полиатлонын кужымзэс мерталозы. Со сяна, нимаз вожвылъяськонъёс радъяськозы кивалтӥсьёс понна (дартс, пневматика винтовкаысь ыбылӥськон, куасэн бызьылон) но спортэн вырись семьяос понна (дартс но эстафета). Тодэ вайытом, элькун гурт шудонъёслы Пичи Пургаын куас база пукто. Вожвылъяськонлэн тодметэз луоз «Пургиночка» нылаш. Тегъёс: Спорт Удмуртия гуртшудонъёс ПичиПурга  